**JINA……………………………….…………………………..………NAMBARI……………………………**

**SHULE:……………………………………………………..SAHIHI…………..……TAREHE……………..**

**102/2**

**KISWAHILI**

**KARATASI YA 2**

**LUGHA.**

**MUDA: Saa 2 ½**

**MACHI 2024**

**MTIHANI WA MWISHO WA MUHULA 1 2024**

**KIDATO CHA TATU**

**Maagizo**

1. *Andika jina lako na nambari yako ya mtihani katika nafasi ulizoachiwa hapo juu.*
2. *Tia sahihi yako kisha uandike tarehe ya mtihani katika nafasi ulizoachiwa hapo juu.*
3. *Jibu maswali* ***yote****.*
4. *Majibu yote yaandikwe katika nafasi ulizoachiwa katika kijitabu hiki cha maswali.*
5. *Usitoe ukurasa wowote kutoka kwenye kijitabu hiki.*
6. *Karatasi hii ina kurasa* ***11*** *zilizochapishwa.*
7. *Watahiniwa ni lazima wahakikishe kuwa kurasa zote za karatasi hii zimepigwa chapa sawasawa na kuwa maswali yote yamo.*

**Kwa matumizi ya mtahini pekee**

|  |  |  |
| --- | --- | --- |
| **Swali** | **Upeo** | **Alama** |
| **1** | **15** |  |
| **2** | **15** |  |
| **3** | **40** |  |
| **4** | **10** |  |
| **Jumla** | **80** |  |

**1. UFAHAMU ALAMA 15**

*Soma taarifa ifuatayo kisha ujibu maswali*

Ni muhimu kwanza kwetu kuelewa maana ya ufisadi. Je, ufisadi ni nini? Ufisadi ni tabia ya ubadhirifu yaani ufujaji wa pesa au mali. Aidha, tunaweza tukasema kuwa ufisadi ni utumiaji mbaya wa mali ya serikali au shirika. Vilevile, ufisadi ni ile hali ya kuitisha au kutoa hongo.

Ufisadi ni tatizo ambalo **limekita mizizi** katika nchi yetu na hivyo basi kulemaza maendeleo ya kasi katika taifa letu.Mara si haba mashirika na wizara za serikali zimeweza kuibuka na mikakati na mipango murua ya kuwafaa wananchi wake ili kulizika tatizo la umaskini na ukosefu wa kazi kwenye kaburi la sahau. Jambo la kusikitisha ni kuwa kazi hii ambayo kwa mara nyingi huwa imeigharimu serikali au hata mashirika ya kibinafsi na ya kitaifa mamilioni ya fedha hupotea kwa sababu ya ufisadi.

Baadhi ya waja wenye elimu na maarifa si haba hupewa kazi mbalimbali ambazo kwao huwa ganda la muwa chungu kapata kivuno. Wao hubadilisha taaluma zao na kuwa waporaji. Waliosomea uhasibu hufanya hesabu kiholela na kuhakikisha kuwa mradi fulani umetumia hata mara nane au zaidi ya fedha zilizokusudiwa. Fedha za ziada huingia kwenye mifuko ya wasomi fisadi.

Hivi majuzi katika mojawapo ya kaunti humu nchini, toroli inayokadiriwa kuwa ya shilingi elfu tano ilinunuliwa kwa zaidi ya shilingi elfu mia moja. Fikiria, ikiwa toroli mia moja zingenunuliwa, wanakaunti wangekosa pesa za kushughulikia miradi zaidi ya maendeleo. Wacha tufikirie hivi. Je, milioni hizi kumi zingefanya nini katika kaunti hii? Labda zingetumiwa kujenga madarasa kadhaa ya shule za chekechea, msingi au sekondari. Labda **fedha** hizo zingetumika kununua baadhi ya vifaa vya hospitali katika kaunti hiyo na kuimarisha maisha ya wanakaunti.

Je,unakumbuka mradi wa pesa za hazina ya vijana? Mwanzilishi wa hazina hii alikuwa na wazo zuri sana za kukabiliana na tatizo la ukosefu wa kazi miongoni mwa vijana. Mradi huo ulikuwa uisaidie jamii nzima kukabiliana na matatizo yaliyowakumba vijana kama vile utumiaji wa dawa za kulevya, uhalifu unaochangia ukosefu wa usalama na hata kuwaimarisha vijana kiuchumi ili waweze kutunza jamii zao kikamilifu. Ni nini kilichotokea? Wazo na lengo la mpango mzima liliambulia patupu. Mamilioni ya pesa yaliishia mifukoni mwa watu. La kusikitisha ni kuwa hata baada ya wahusika kukiri peupe kuwa walizibeba fedha zile kwa magunia, hakuna hata mmoja aliyetiwa mbaroni!

Kuna mengi ya kudhihirisha kwamba ufisadi umekita mizizi katika taifa letu. Ni nini kilifanyika kwenye kiwanda cha sukari cha Mumias? Kiwanda cha kutengeneza karatasi cha Pan Paper, Webuye? Wakulima na wafanyakazi waliachwa huku wakiteseka na kuhangaika. Wakiuma midomo waporaji walienda na kutokomea pasi na kuulizwa na yeyote.

Hebu tuangalie kwenye barabara zetu. Huku ni uozo mtupu. Magari mabovu yasiyofaa kuwa yakiwasafirisha wananchi yamejaa kochokocho. Aidha, magari yaliyowabeba watu na mizigo kupita kiasi hupitia kwenye barabara zilizojaa askari wa trafiki. Wao hupewa kitu kidogo na kuyawacha magari hayo kupita. Si mara moja baadhi ya magari haya husababisha ajali mbaya mita chache kutoka kwenye vituo vya uchunguzi vya polisi. La kustaajabisha zaidi ni kuwa hata magari yasiyokuwa na bima huruhusiwa kuwabeba abiria. Hii ni kwa sababu magari haya huwa ni ya polisi wenyewe hususan wa trafiki.

Ukiingia kwenye wizara ya mashamba, kuna maajabu ya Musa. Imeripotiwa kuwa baadhi ya watu hununua shamba moja na kujipata na hatimiliki zisizo halali. Jambo hili hata limesababisha maafa kwani watu wamekatana kwa mapanga na hata kutoana roho.Vipande vya mashamba vya shule, hospitali na hata viwanja vya jamii vimeporwa.Tukikumbuka kisa cha hivi karibuni ni ardhi ya Shule ya Lang'ata iliyokuwa imenyakuliwa.

Je, vijana wetu watajiepusha na ufisadi? Swali hili huenda likapata jibu kutokana na mojawapo ya utafiti uliofanywa na shirika moja la utafiti humu nchini ambapo vijana wengi walikiri kuwa ikiwa wangepata fursa ya kujihusisha katika ufisadi mradi tu wasishikwe, basi wangetumia fursa hiyo. Ripoti hii ni ya kutisha kwani ikiwa huu ndio **mkondo**, basi tuna kibarua cha kukomesha ufisadi.

**Maswali**

a) Kwa kutoa mifano mwafaka, eleza machango wa makundi matatu ya watu yaliyotajwa kwenye kifungu katika kulemaza maendeleo. ( alama 6)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

b) Kwa kutoa hoja mbili, onyesha mchango wa ufisadi katika kuporomosha maisha ya vijana. (alama 2)

………………………………………………………………………………………………………………………………………………………………………………………………………………………………………………………………………………………………………………………………………………………………………

c) Barabara zetu zimejaa uozo. Thibitisha kwa kutoa hoja nne kutoka kwenye kifungu. (alama 4)

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..………………………………………………………………………………………..

d) Andika kisawe cha neno “ fedha” kama lilivyotumika kwenye kifungu. (alama 1)

………………………………………………………………………………………………………………………

e) Eleza maana ya msamiati ufuatao kama ulivyotumika kwenye kifungu. (alama 2)

i) Mkondo ……………………………………………………………………………………………………………………....

ii) limekita mizizi

………………………………………………………………………………………………………………………

**2. UFUPISHO**

*Soma taarifa ifuatayo kisha ujibu swali*

Kutokana na maendeleo ya teknolojia,dunia imejaa kila aina za maandishi, picha,michoro na kadhalika. Baadhi ya picha zinazopatikana katika vitabu, majarida, video na katika mitandao ya kijamii ni zile zinazoonyehsa sehmu za siri aghalabu za wanawake na hukusudiwa kuwasisimua wanaume kimapenzi. Picha hizi hupendwa sana na vijana wavulana na wanaume kwa ujumla. Si ajabu kuwakuta vijana katika mitandao wakizitazama picha hizi kwa makini ajabu. Wengine hutumia pesa nyingi sana ili kununua video zilizojaa picha hizi chafu. Katika baadhi ya vyuo vikuu, tabia hii imekithiri. Utawapata wanafunzi wengi hasa wakati wa usiku wakitumia tarakilishi zao kutazama picha hizi na kuonyesha kuathiriwa moja kwa moja na wanayotazama.

Sinema hizi ni tatizo sugu katika jamii na ni lazima suluhisho la haraka litafutwe ili madhara yake yapunguzwe. Iwapo suluhisho halitapatikana basi kizazi hiki kitaangamia kutokana na athari za sinema hizi. Kulingana na utafiti uliofanywa na baadhi ya wataalamu wa kisaikolojia, sinema hizi huwa na madhara mengi kwa anayezitazama. Baadhi ya madhara haya ni kuwa, picha hizi husababisha uraibu kwa mashabiki wazo. Hii ina maana kuwa, wanaopenda kutazama picha hizi, mwishowe hujikuta wakinaswa na hamu kuu ya kutaka kuzitazama kila wakati. Hawawezi tena kujizuia.lwapo watakosa kuzitazama hata kwa siku moja, wao hujihisi kana kwamba wanaumwa hadi watakapopata kitulizo-picha hizo.Uraibu huu ni ndwele kuu na isiyo na tiba. Wengine hujikuta kuwa wamepagawa na hawawezi tena kujizuia kihisia hadi watakapotazama kanda za sinema hizi chafu.

Asilimia kubwa ya uhalifu wa kimapenzi hutokana na tabia ya kutazama picha hizi chafu. Jambo hili husababisha visa vingi vya ubakaji hasa wa watoto katika jamii. Ubakaji umekuwa ni tatizo kubwa katika nchi yetu. Kwa wakati mmoja, jambo hili ovu lilimfanya Bi. Njoki Ndung'u, akiwa mbunge maalum wakati huo, kupeleka mswada bungeni utakaohakikisha kuwa adhabu kali imetolewa kwa watakaopatikana na kosa la ubakaji. Hii ni kwa sababu ubakaji ni sawa na kumuua mtoto kwa sababu ni tendo la kinyama linalozamisha matumaini ya mtoto aliyebakwa katika kaburi la kuzimu.

Ulawiti pia unasababishwa kwa kiasi kikubwa na tabia ya kutazama picha hizi chafu zinazohusu ngono. Fauka ya hayo, wanaume wengi hujiingiza katika uasherati na uzinzi kama njia moja ya kutekeleza waliyoyaona katika picha hizi za kuudhi. Wanapofanya hivyo, wao huhatarisha maisha ya wenzao kwa kujiingiza katika mtandao mkubwa wa kueneza magonjwa sugu ya zinaa kama vile ukimwi. Sinema hizi husababisha tabia ya kuudhi hasa miongoni mwa wavulana wetu ambapo wao hujaribu kujiridhisha kihisia na kimapenzi kwa kujiingiza katika kupiga punyeto. Tabia hii ya kujisisimua ili kujihisi kana kwamba wanafanya mapenzi, ina athari mbaya sana katika maisha yao ya baadaye.

Picha hizi za ngono pia zinawadunisha wanawake kwa kiasi kikubwa sana. Zinawafanya kuonekana wakiwa watu duni na wasio na maana katika jamii. Wanaonekana sawa na wanyama kwa sababu wanyama hawana dhamiri inayowahukumu wanapofanya maovu. Wanyama hata hutembea uchi lakini hawahukumiki. Sinema hizi zinatupa taswira ya mwanamke kuwa sawa na mnyama anayetembea uchi na asiye na hisia zozote, wala hana haya katika mambo yanayohusu usiri wa sehemu zake za siri. Taswira hii ni mbaya kwa sababu mwanamke ni mwanadamu aliye na hisia, heshima na anayeongozwa na sheria asilia kama mwanadamu. Mwanamke ni kiumbe aliyeumbwa na Mungu na kupewa sifa za uungu katika maisha yake. Yeye si chombo au mnyama kama inavoonyeshwa katika sinema hizi chafu za ngono.

Dhuluma za kimapenzi zimesababishwa kwa kiasi kikubwa na picha na sinema hizi na ngono zilizotapakaa katika mitandaona kwingineko. Ndoa nyingi siku hizi zinavunjika kiholela kwa sababu ya athari za sinema hizi. Taasisi ya ndoa imekosa umaarufu na staha yake kama ilivyokusudiwa na mwanzilishi wa ndoa, Maulana. Wanaume wengi wanapotazama sinema hizi, ambazo kwa kiwango kikubwa hufanywa na watu waliotamauka maishani au wanaotumia dawa za kulevya na kusisimua hisia zao, wanasahau uhalisia huo. Wafikapo katika ndoa zao wanatarajia kuwa wake zao watafanya tendo hilo la kimapenzi kwa kiwango sawa na walivyotazama katika kanda fulani. Wanasahau kuwa wake zao wa ndoa hawatumii dawa za kusisimua hisia kama wafanyavyo wale wa video au kanda. Jambo hili husababisha misukosuko katika ndoa. Wanawake wengine huamua kutalikiana. Talaka inapobisha, watoto wasio na hatia ndio huteseka na kuishi maisha ya kusonona.

Ni wajibu wa kila mmoja wetu kupiga vita tatizo hili linalokumba jamii yetu. Wanaohusika na shughuli hizi za kuweka picha na sinema hizi katika mitandao, vitabuni, katika majarida, katika kanda na kwingineko, lazima waangalie madhara ya sinema hizi kuliko kuangalia fedha wanazovuna katika biashara hii. Ni matumaini yetu kuwa mambo haya yataangaliwa kwa jicho la mwewe ili taasisi ya ndoa iimarike zaidi na iwe mahali salama pa watoto wetu kufurahia wanapokua.

a) Fupisha aya nne za kwanza kwa maneno 100. ( alama 8, 1 utiririko)

**Matayarisho**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Jibu**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….………………………………………………………………………………………

b) Fupisha aya mbili za mwisho kwa maneno 60-65 ( alama 5, 1 utiririko)

**Matayarisho**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……..

**Jibu**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**3. MATUMIZI YA LUGHA ALAMA 40**

a) Taja tofauti moja moja kati ya sauti katika majozi yafuatayo; (alama 2)

i) /r/ na /l/ ………………………………………………………………………………………………………………………

ii) /ny/ na /m/ ………………………………………………………………………………………………………………………

b) Andika neno lenye muundo ufuatao wa sauti. (alama 1)

KKII

………………………………………………………………………………………………………………………

c) Tofautisha sentensi zifuatazo kidhamira. (alama 2)

i) Mama, tafadhali ninunulie kalamu nyingine.

………………………………………………………………………………………………………………………

ii) Mama, ninunulie kalamu nyingine!

………………………………………………………………………………………………………………………

d) Tunga sentensi ya neno moja yenye mzizi huru. (alama 2)

………………………………………………………………………………………………………………………………………………………………………………………………………………………………………………

e) Ainisha viambishi katika fungutenzi ; (alama 3)

lililomfurahisha

………………………………………………………………………………………………………………………………………………………………………………………………………………………………………………………………………………………………………………………………………………………………………

f) Tumia nomino ya wingi kama kiima katika sentensi. (alama 2)

………………………………………………………………………………………………………………………………………………………………………………………………………………………………………………g) Tambua ngeli za nomino zifuatazo; (alama 2)

i) mizuka

………………………………………………………………………………………………………………………

ii) chepeo ………………………………………………………………………………………………………………………

h) Akifisha; (alama 3)

bakari niletee chumvi hiyo haraka

………………………………………………………………………………………………………………………………………………………………………………………………………………………………………………

i) Andika ukubwa wa sentensi ifuatayo; (alama 2)

Mbwa wake wamefungwa kwa kamba kuukuu.

………………………………………………………………………………………………………………………………………………………………………………………………………………………………………………

j) Geuza sentensi ifuatayo iwe katika kauli ya kutendesha. (alama 2)

Simba yule wa kiume aliwafanya wengi kuogopa. ………………………………………………………………………………………………………………………

k) Andika katika wingi; (alama 2)

Mkulima anachimba kwa uma.

………………………………………………………………………………………………………………………………………………………………………………………………………………………………………………

l) Yakinisha sentensi ifuatayo; (alama 2)

Mjomba hakwenda kazini mapema leo. ………………………………………………………………………………………………………………………………………………………………………………………………………………………………………………

m) Ainisha vielezi katika sentensi ifuatayo; (alama 2)

Mwanafunzi hodari sana alituzwa zawadi maridhawa shuleni leo.

………………………………………………………………………………………………………………………………………………………………………………………………………………………………………………

n) Changanua sentensi ifuatayo kwa njia ya mishale. (alama 4)

Mahakama ile iliamua kesi lakini mtuhumiwa alikata rufaa baadaye.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

o) ………………… ni kwa embamba, eupe ni kwa eusi na tajiri ni kwa ……………………….. ( alama 2)

p) Kioo cha gari la mwalimu kilivunjwa na upepo. (Anza kwa Mwalimu…) ( alama 2)

………………………………………………………………………………………………………………………………………………………………………………………………………………………………………………

q) Tunga sentensi ukitumia neno mzee kama; (alama 2)

i) Nomino

………………………………………………………………………………………………………………………

ii) Kivumishi

………………………………………………………………………………………………………………………

r) Taja matumizi ya **na** katika sentensi ifuatayo; (alama 3)

Mama na baba wananiambia kuwa wana shamba lingine mjini.

………………………………………………………………………………………………………………………………………………………………………………………………………………………………………………

**4. ISIMU JAMII ALAMA 10**

Wewe ni mfanyakazi wa afya ya jamii katika kijiji chenu. Umeitwa kuwahutubia wanajamii kuhusu jinsi ya kujikinga na maradhi ya kipindupindu. Eleza sifa kumi za lugha utakayotumia. (alama 10)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**HUU NDIO UKURASA WA MWISHO ULIOPIGWA CHAPA**